**Tenk Községi Önkormányzat Képviselő - testületének 4/2019.(II.13.) számú határozata:**

1. Pályázatot kell benyújtani a Magyarország 2019. évi központi költségvetéséről szóló 2018. évi L. törvény 3. mellékletének megfelelően a helyi önkormányzatok kiegészítő támogatására.

Felelős: Szopkó Tamás polgármester

Végrehajtásért felelős: dr. Nagy Péter jegyző

Határidő: pályázati kiírásnak megfelelően

1. A Képviselő-testület az önkormányzat saját bevételeinek, illetve az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét *1. függelék* szerint hagyja jóvá.

Felelős: Szopkó Tamás polgármester

Végrehajtásért felelős: Hevesi Közös Önkormányzati Hivatal Jegyzője

Határidő: értelem szerint

**Tenk Községi Önkormányzat Képviselő - testületének 5/2019.(II.13.) számú határozata:**

Tenk Községi Önkormányzat Képviselő- testülete a 2018. évi közfoglalkoztatás működéséről szóló beszámolót az abban foglalt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 6/2019.(II.13.) számú határozata:**

Tenk Község Önkormányzatának Képviselő-testülete Tenk Község Önkormányzatának 2019. évre vonatkozó közbeszerzési tervét megtárgyalta és jelen határozat melléklete szerint elfogadta.

Felelős: Szopkó Tamás polgármester

Határidő: Azonnal

**Tenk Községi Önkormányzat Képviselő – testületének 7/2019.(II.13.) számú határozata:**

Tenk Községi Önkormányzat Képviselő-testülete a közbeszerzésekről szóló 2015. évi CXLIII. törvény 27. § (1) bekezdésében foglalt jogkörében eljárva, figyelemmel az elektronikus közbeszerzés részletes szabályairól szóló 424/2017. (XII. 19.) Korm. rendeletben foglaltakra elfogadja a módosított, egységes szerkezetű Közbeszerzési Szabályzatot a melléklet szerinti tartalommal.

Határidő: azonnal

Felelős: Dr. Nagy Péter jegyző

**Tenk Községi Önkormányzat Képviselő - testületének 8/2019.(II.13.) számú határozata:**

Tenk Községi Önkormányzat Képviselő-testülete megtárgyalta a Hevesi Közös Önkormányzati Hivatal és Tenki Csicsergő Óvoda és Konyha között létrejött a munkamegosztás és a felelősségvállalás rendjéről szóló megállapodás tárgyában készült indítványt és a munkamegosztás és a felelősségvállalás rendjéről szóló megállapodást az 1. melléklet szerinti tartalommal hagyja jóvá, egyben felhatalmazza a Tenki Csicsergő Óvoda és Konyha intézményvezetőjét, valamint a Hevesi Közös Önkormányzati Hivatal jegyzőjét dr. Nagy Péter a megállapodás aláírására.

Felelős: Szopkó Tamás polgármester

Határidő: Értelem szerint

**Tenk Községi Önkormányzat Képviselő - testületének 9/2019.(II.13.) számú határozata:**

1. Tenk Község Önkormányzatának Képviselő- testülete a gazdálkodás biztosítása érdekében, az önkormányzat számlavezető pénzintézeténél 15.000.000,- Ft összegű folyószámlahitel felvételéről határoz, 2019. december 31-i lejárattal.
2. Tenk Község Önkormányzat Képviselő- testülete felhatalmazza Szopkó Tamás polgármestert, hogy a szükséges intézkedések megtételéről gondoskodjon, a hitelfelvétel ügyében eljárjon, valamint a folyószámlahitel szerződést a Centrál Takarékszövetkezettel megkösse.

Határidő: Azonnal

Felelős: Szopkó Tamás polgármester

**Tenk Községi Önkormányzat Képviselő - testületének 10/2019.(II.13.) számú határozata:**

1. Tenk Község Önkormányzat Képviselő-testülete akként nyilatkozik, hogy Tenk Község Önkormányzata köztisztviselői tekintetében a 2018. július 1-i napon érvényes köztisztviselői illetményalap összege a költségvetési törvényben meghatározott, azaz 38.650,- Ft, azaz Harmincnyolcezer-hatszázötven forint.
2. Tenk Község Önkormányzat Képviselő-testülete a pályázat nyertessége esetére kötelezettséget vállal az illetményalap Kvtv.-ben rögzítetthez képest legalább 20%-kal emelt összegben, azaz legalább 46.380,- Ft-ban történő megállapítására 2019. évre vonatkozóan.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 11/2019.(II.13.) számú határozata:**

1. Tenk Községi Önkormányzat Képviselő- testülete akként határoz, hogy a Tenk belterület 211/14 hrsz-ú, 436 m2 alapterületű kivett beépítetlen terület megnevezésű ingatlant illetően az ingatlan tulajdonosainak 253.000, - forint értékben vételi ajánlatot kíván adni.
2. Tenk Községi Önkormányzat Képviselő- testülete felkéri Szopkó Tamás polgármestert a vételi ajánlat közlésére.

Határidő: Azonnal

Felelős: Szopkó Tamás polgármester

**Tenk Községi Önkormányzat Képviselő - testületének 12/2019.(II.13.) számú határozata:**

1. Tenk Község Önkormányzat Képviselő- testülete hozzájárulását adja, hogy a Tenki Szabadidő és Sportegyesület a Tenk nevet az Egyesület megnevezésében használhassa.
2. Tenk Községi Önkormányzat Képviselő- testülete hozzájárulását adja, hogy a Tenki Szabadidő és Sportegyesület székhelyeként a 3359 Tenk, Fő út 58. szám kerüljön bejegyzésre.

Határidő: Értelem szerint

Felelős: Szopkó Tamás polgármester